stanford-oval/wikipedia huggingface dataset:
Honkai: Star Rail

| Honkai: Star Rail |
| --- | --- |

Kehittäjä:  MiHoYo
Julkaisija:  MiHoYo ja COGNOSPHERE (käännä suomeksi)
Jakelija:  Epic Games Store, Google Play, App Store ja PlayStation Store
Pelisarja:  Honkai
Pelimoottori:  Unity
Julkaistu:  2023
Lajityyppi:  taktinen roolipeli, gacha-peli (en), roguelike, luolastoroolipeli ja Japanese role-playing video game (d) (käännä suomeksi)
Pelimuoto:  yksinpeli
Ikäluokitus:  ESRB: Teini-ikäisille  GSRR: 12+  PEGI 12 
Alusta:  IOS, Microsoft Windows, Android ja PlayStation 5
Lisenssi:  Suljettu lisenssi
Jakelumuoto:  Digitaalinen lataus ja digitaalinen jakelu
Lisää peliartikkeleitaVideopelien teemasivulla
Honkai: Star Rail on miHoYo-nimisen peliyhtiön, joka tunnetaan nykyään myös nimellä HoYoverse, kehittämä vuoroihin perustuva ”avaruusfantasiaroolipeli” . Honkai: Star Rail pelissä pelaaja kykenee tutkimaan galakseja, tutustumaan uusiin hahmoihin ja ratkaisemaan monenlaisia tilanteita sekä pulmia . Honkai: Star Rail julkaistiin virallisesti 26.04.2023 kello 10:00 (UTC +8 aikaa) ja sen pystyi aikanaan lataamaan iOS:lle, Androideille ja tiekoneille . Nykyään Honkai: Star Rail peliä on mahdollista pelata myös PlayStationilla . Muita miHoYon kehittämiä pelejä ovat mm. Genshin Impact ja Honkai Impact 3rd . Pelissä on mahdollista tehdä pelinsisäisiä ostoksia, mutta itse pelin voi ladata ilmaiseksi. Pelaaja pystyy ostamaan Oneiric Shard nimellä tunnettua pelivaluuttaa .
Versiot

Tällä hetkellä pelin uusin versio on, 2.2  ”Then Wake to Weep” (virallinen päivitys 08.05.2024)
Aiempia versioita:
Version 2.1 "Into the Yawning Chasm" (päivitys 27.03.2024)
Versio 2.0” If One Dreams At Midnight” (päivitys 06.02.2024)
Versio 1.6 “Crown of the Mundane and Divine” (päivitys 27.12.2023)
Versio 1.5 ”The Crepuscule Zone” (päivitys 15.11.2023)
Versio 1.4 “Jolted Awake From a Winter Dream” (päivitys 11.10.2023)
Versio 1.3 “Celestial Eyes Above Mortal Ruins” (päivitys 30.08.2023)
Versio 1.2 ”Even Immortality Ends” (päivitys 19.07.2023)
Versio 1.1 “Galactic Roaming” (päivitys 07.06.2023)
Versio 1.0 “The Rail Unto the Stars” (julkaistu 26.04.2023)
VAROITUS: Seuraava kirjoitus paljastaa yksityiskohtia juonesta
Juoni

Peli alkaa Herta-nimisellä avaruusasemalla. Tapaamme Kafka ja Silver Wolf nimiset hahmot, jotka kuuluvat Stellaron metsästäjät nimellä tunnettuun ryhmään. Pelaajalle esitellään myös Antimatter Legioona, jonka jäsenet toimivat Herta avaruusaseman pääasiallisina vihollisina. Tarinan alussa pelaaja seuraa Kafkan ja Silver Wolfin kulkua avaruusaseman läpi. Pelaaja päätyy pelin ensimmäiseen taisteluun, jonka hän pelaa Kafkalla Antimatter legioonaa vastaan. Taistelun jälkeen pelaajalle selviää, että Silver Wolf johdatti Antimatter legioonan avaruusasemalle. Hänen pyrkimyksenään oli hidastaa Astral Expressin miehistöä. Pelaajan täytyy taistella vielä muutamaa Antimatter legioonan joukkiota vastaan ennen kuin pelaaja tapaa tarinan päähenkilön ja näkee Stellaronin. Tässä vaiheessa pelaajan on mahdollista valita kahden pelaajahahmon välillä; Stellan ja Caeluksen. Päätöksen jälkeen Kafka asettaa Stellaronin pelaajahahmon sydämeen. Pelaajan valitsema hahmo herää vähäksi aikaa, hän käy läpi lyhyen dialogin Kafkan kanssa, jossa Kafka selittää pelaajalle hieman tulevasta. Dialogin jälkeen näyttö pimenee. Hahmon herätessä uudelleen tapaa pelaaja aiemmin mainittuun Astral Expressin miehistöön kuuluvat Dan Hengin ja March 7thin, jotka toimivat pelaajahahmon pääasiallisina matkatovereina .
Stellaron

Stellaronit ovat Nanook nimisen hahmon kehittämiä. Ne toteuttavat asuttamiensa yhteisöjen ja maailmojen toiveita, mutta aiheuttavat myös kaaosta. Astral Expressin miehistön tehtävänä ja pyrkimyksenä on löytää nämä Stellaronit, tutkiskella niitä ja lopettaa niiden aiheuttamat katastrofit.
Gacha systeemi

Gacha-systeemi avautuu kun pelaaja on puhunut Asta nimiselle hahmolle. Pelaaja pystyy keräämään lisää hahmoja Gacha-systeemin kautta. Pelaaja saa tässä vaiheessa yhden ilmaisen lipukkeen. Pelaaja pystyy toivomaan hahmoja näillä lipukkeilla. Pelaajan saama ilmainen lipuke takaa, että pelaaja saa Astan. Pelaaja pystyy myös toivomaan pelinsisäisen Jade valuutan avulla.
OnePlus 8

OnePlus 8 on OnePlussan 21. huhtikuuta 2020 julkaisema matkapuhelin. Siinä on Android 10 -käyttöjärjestelmä, jonka päällä on OnePlussan kehittämä OxygenOS 10.0 -käyttöliittymä. Sen parempi versio on OnePlus 8 Pro.
Ominaisuudet

OnePlus 8:ssa on kolme takakameraa. Niistä yksi on 48 megapikselin laajakulmakamera, yksi 16 megapikselin ultralaajakulmakamera ja yksi kahden megapikselin makrokamera. Etukameran tarkkuus on 16 megapikseliä. Puhelimessa ei ole kuulokeliitäntää.
Puhelimessa on 6,55 tuuman näyttö, jonka tarkkuus on 1 080 × 2 400 pikseliä ja virkistystaajuus on 90 hertsiä. Siinä on 16 miljoonaa väriä, mutta OnePlus 8 Prossa on miljardi väriä.
Puhelimessa on 128 tai 256 gigatavua tallennustilaa ja kahdeksan tai kaksitoista gigatavua keskusmuistia. Puhelimessa ei ole muistikorttipaikkaa.
Yhdysvaltain oikeusministeriö

| Yhdysvaltain oikeusministeriö > U.S. Department of Justice |
| --- | --- |

 Yhdysvaltain oikeusministeriön Robert F. Kennedy-rakennus.
Perustettu:  1. heinäkuuta 1870
Toimivalta:  Yhdysvaltain liittovaltion hallinto
Päätoimi­paikka:  Robert F. Kennedy, Washington (DC), Yhdysvallat
Ministeri:  Merrick Garland
Vuosibudjetti:  n. 25 mrd. USD
Aiheesta muualla
Sivusto
Yhdysvaltain oikeusministeriö (engl. U.S. Department of Justice, lyh. DOJ) on Yhdysvaltain hallinnon lainvalvonnasta ja liittovaltion laillisesta edusta, yleisestä turvallisuudesta, rikollisuuden ehkäisyydestä, oikeudenmukaisista rangaistuksista ja oikeudenmukaisesta ja puolueettomasta oikeudenkäytöstä vastaava toimeenpano-osasto. DOJ valvoo liittovaltion lakien noudattamista.
Oikeusministeriön johtajana toimii Yhdysvaltain oikeusministeri.
Historia

Ministeriö perustettiin 1. heinäkuuta 1870. Oikeusministeriön päämaja on Robert F. Kennedy Department of Justice Building ja se sijaitsee Washingtonissa. Sen jälkeen kun presidentti Donald Trump painosti Jeff Sessionsin eroamaan marraskuussa 2018, virkaatekevänä ministerinä on ollut Matthew G. Whitaker. Seuraavaksi oikeusministeriksi Trump on nimittänyt William Barrin, mutta senaatti ei ole vielä vahvistanut nimitystä. Apulaisoikeusministeri Rod Rosenstein on luopumassa virasta, kun uusi oikeusministeri nimitetään. Uudeksi ministeriksi valittiin maaliskuussa 2021 Merrick Garland.
Aiheesta muualla

Kuvia tai muita tiedostoja aiheesta Yhdysvaltain oikeusministeriö Wikimedia Commonsissa
OnePlus 9

| OnePlus 9 |
| --- | --- |
Valmistaja:  OnePlus
Julkaistu:  2021
Edeltäjä:  OnePlus 8T
Muut versiot:  OnePlus 9 Pro
Mitat:  160,0 × 74,2 × 8,7 mm
Paino:  192 g
Näyttö:  6,55", 120 Hz
Näytön kuvatarkkuus:  1 080 × 2 400 px
Suoritin:  Qualcomm Snapdragon 888 -kahdeksan­ydinprosessori
Grafiikkapiiri:  Adreno 660
Muisti:  128 tai 256 Gt
Keskusmuisti:  8 tai 12 Gt
Takakamera:  48 Mpx + 50 Mpx (ultralaajakulma) + 2 Mpx (monokromi)
Etukamera:  16 Mpx
Käyttöjärjestelmä:  Android 11, päivitettävissä Android 12 -versioon, OxygenOS 11
Akku:  4 500 mAh
Liitännät:  USB-C
Muistikorttipaikka:  ei ole
Muuta:  sormenjälkitunnistin
Infobox OKNimi-testi OK: 
OnePlus 9 on OnePlussan 23. maaliskuuta 2021 julkistama älypuhelin. Suomessa se tuli myyntiin 699 euron hintaan. Puhelimesta julkistettiin samaan aikaan parempi versio OnePlus 9 Pro.
Puhelimessa on kahdeksanydinprosessori ja 6,55 tuuman näyttö, joka tukee 120 hertsin virkistystaajuutta. Tallennustilaa on valittavana 128 tai 256 gigatavua ja keskusmuistia 8 tai 12 gigatavua. Puhelimessa on kolme takakameraa. Pääkameran tarkkuus on 48 megapikseliä, ultralaajakulmakameran 50 megapikseliä ja monokromikameran kaksi megapikseliä. Etukameran tarkkuus on 16 megapikseliä. Puhelimessa on näytönalainen sormenjälkitunnistin. Akun kapasiteetti on 4 500 milliampeerituntia, ja se tukee 65 watin pikalatausta ja 15 watin langatonta latausta.
Puhelin julkaistiin Android 11 (OxygenOS 11) -käyttöjärjestelmällä, mutta on päivittynyt sittemmin Android 12 (ColorOS 12) -käyttöjärjestelmään. Puhelimelle on luvattu päivitystuki Android 14 -käyttöjärjestelmäversioon saakka.
Aiheesta muualla

OnePlus 9 OnePlussan sivuilla
Smooth jazz

Smooth jazz on musiikintyyli, joka on jazzista ja R&B-tradition tyyleistä vahvasti vaikutteita saanutta melodista instrumentaalimusiikkia.lähde?
Smooth jazz alkoi syntyä 1960-luvulla, kun esimerkiksi jazz-kitaristi Wes Montgomery levytti kevyempää musiikkia jousien säestämänälähde?. Genre vahvistuiselvennä fuusiojazzin kaupallistuttuaselvennä 1970-luvun jälkipuoliskollalähde?. Tyylissä on usein jazzille tyypillistäselvennä sooloilua, mutta varsinaistaselvennä jazzia se ei olekenen mukaan?. Smooth jazzin esittäjillä on kuitenkin usein jazz-taustalähde?. Etenkin Yhdysvalloissa on smooth jazzia soittavia radiokanavialähde?. Smooth jazzin tunnetuimpia artisteja ovat Bob James, Kenny G ja David Sandbornlähde?.
Aiheesta muualla

Wikimedia Commonsissa on kuvia tai muita tiedostoja aiheesta .
http://allmusic.com/explore/style/smooth-jazz-d4447 (Arkistoitu – Internet Archive)
Patrik Lostedt

| Patrik Lostedt |
| --- | --- |

Henkilötiedot
Syntynyt: 19. maaliskuuta 1981 (ikä 43) Helsinki, Suomi
Kansalaisuus:   Suomi
Jääkiekkoilija
Lempinimi:  Pate
Pelipaikka:  vasen laitahyökkääjä
Maila:  vasen
Pituus:  179 cm
Paino:  86 kg
Pelinumero:  34
Pelaajaura
Pääsarjaura:  2001–2014
Seurat:  HIFK (SML) KJT (Mestis) Kiekko-Vantaa (Mestis) Blues (SML) Bewe Hockey (II-div.) Bewe TuusKi (S-S)   Jukurit (Mestis)
Patrik Lostedt (s. 19. maaliskuuta 1981 Helsinki) on suomalainen entinen jääkiekkoilija, joka pelasi urallaan 174 SM-liigaottelua HIFK:ssa ja Bluesissa, missä hän voitti kahdesti SM-hopeaa. Mestis Lostedt pelasi 193 ottelun ajan KJT:ssä, Kiekko-Vantaassa, HC Salamissa ja Jukureissa, missä hän voitti keväällä 2013 Mestis-mestaruuden. Pienikokoinen Lostedt ei tehnyt urallaan paljokaan pisteitä, mutta hänet tunnettiin erityisesti fyysisestä pelityylistään ja jopa tappeluista.
Ura > Junioriura ja ensimmäiset Mestis-kaudet

Lostedt on Helsingin IFK:n kasvatti. Hän voitti B-nuorten SM-pronssia vuonna 1999 sekä A-nuorten SM-hopeaa vuonna 2001 ja pronssia vuonna 2002. Lostedt sijoittui kaudella 1999–2000 A-nuorten SM-liigan jäähypörssissä toiseksi 96 minuutillaan. Hän sijoittui siinä kolmanneksi sekä kaudella 2000–2001 126 minuutillaan että kaudella 2001–2002 115 minuutillaan. Viimeisimmällä A-juniorikaudellaan Lostedt pelasi myös ensimmäisen SM-liigaottelunsa HIFK:ssa.
Kaudeksi 2002–2003 Lostedt siirtyi Mestis-joukkue KJT:n puolustukseen. Hänen tulokaskautensa toi siellä 38 runkosarjaottelussa tehot 2+7=9 sekä kymmenessä karsintasarjan ottelussa yhden maalin. Lostedt jakoi runkosarjan jäähypörssin viidennen sijan Hokin Sami Siltavirran kanssa 94 minuutillaan. Kaudeksi 2003–2004 hän siirtyi Kiekko-Vantaan riveihin. Lostedt sijoittui 123 minuutillaan Mestiksen jäähypörssissä kolmanneksi. Kaudella 2004–2005 hän keräsi sarjan kaikkien aikojen jäähyennätyksensä 159 minuutillaan, joilla Lostedt voitti myös koko Mestiksen jäähypörssin. Hänen jäähymääränsä on myös Kiekko-Vantaan yhden kauden seuraennätys. Lostedt on myös 345 minuutillaan joukkueen kaikkien aikojen jäähypörssin toinen Jukka Hakkaraisen jälkeen.
Ura > Ensimmäiset SM-liigakaudet HIFK:ssa

Lostedt palasi kaudeksi 2005–2006 try-outin kautta kasvattajaseuraansa Helsingin IFK:hon. Hänen pelipaikkansa roolipelaajana sopi päävalmentaja Doug Sheddenin fyysiseen pelitapaan ja näin ollen Lostedt sai sopimuksen joukkueeseen. Hänen SM-liigan tulokaskautensa toi 48 runkosarja- ja kahdeksassa playoff-ottelussa yhden syöttöpisteen, mutta runkosarjassa Lostedtille kertyi 120 jäähyminuuttia. HIFK joutui tappeluidensa vuoksi myös ongelmiin; lokakuussa 2005 Lostedtille määrättiin kolmen ottelun pelikielto ja HIFK:lle 20 000 euron sakko epäurheilijamaisesta käytöksestä. Lostedtille raskauttavaksi tekijäksi katsottiin hänen oma-aloitteisuus Lostedtin kauden kahteen ensimmäiseen tappeluun, joihin myös Sheddenin epäiltiin käskyttäneen hänet. Käskyttämiselle ei lopulta löytynyt näyttöä. Lostedtin vakituinen pelipaikka vaihtui Sheddin alaisuudessa myös lopullisesti puolustajasta hyökkääjäksi. Kesäkuussa 2006 hän teki vuoden mittaisen jatkosopimuksen HIFK:n kanssa.
Syyskaudella 2006–2007 Lostedt kärsi pitkään sormivammasta. Hän sai HIFK:ssa pienessä roolissa tililleen 25 ottelua, joissa Lostedt teki myös liigauransa avausmaalin 4. marraskuuta 2006 Tapparaa vastaan. Hänen osumansa jäi HIFK:n 4–1-voittoon päättyneen ottelun ratkaisumaaliksi. Tammikuussa 2007 Lostedt lainattiin yhden ottelun ajaksi Mestis-joukkue Kirkkonummen Salamoiden puolustukseen. Saman kuun lopulla, siirtotakarajalla hän siirtyi HIFK:sta suuremman peliajan perässä loppukaudeksi Espoo Bluesiin. Lostedt onnistui loppukaudella maalinteossa kerran sekä runkosarjassa että pudotuspeleissä. Hän myös voitti pudotuspelien jäähypörssin 46 minuutillaan. Toukokuussa 2007 Lostedt teki vuoden mittaisen jatkosopimuksen Bluesin kanssa.
Ura > Blues-vuodet

Kausi 2007–2008 Lostedtilla jäi vain 19 runkosarja- ja seitsemän playoff-ottelun mittaiseksi lokakuussa 2007 tulleen nilkkavamman takia. Hän ei kuntouduttuaan mahtunut kevätkaudella enää kunnolla Bluesin kokoonpanoon. Lostedt voitti kauden päätteeksi SM-hopeaa. Kaudella 2008–2009 hän kehittyi kiekollisessa pelissä, mutta kausi katkesi lopulta loukkaantumiseen Mestarien Liigan ottelussa tammikuussa 2009. Elokuussa 2009 Lostedt teki vuoden mittaisen jatkosopimuksen Bluesin kanssa. Hän teki kaudella 2009–2010 SM-liigan yhden kauden piste-ennätyksensä tehtyään 35 runkosarjaottelussa tehot 1+5=6. Lostedtin kausi katkesi kuitenkin jälleen loukkaantumisiin.
Lostedt oli alkukauden 2010–2011 ilman sopimusta, kunnes hänen uusi osoitteensa löytyi lopulta try-outilta Kiekko-Vantaasta marraskuussa 2010. Lostedt palasi puolustajan tontille ja sopi vuodenvaiheessa jatkostaan toistaiseksi voimassa olevalla sopimuksella. Siirtotakarajalla hän palasi loppukaudeksi Bluesiin, jossa Lostedt voitti kauden päätteeksi SM-hopeaa.
Ura > Bewen kautta Jukureihin

Lokakuussa 2011 Lostedt siirtyi vapaana agenttina II-divisioonajoukkue Bewe Hockeyn riveihin. Kaudella 2012–2013 hän pelasi Bewen ja KJT-TuusKin yhdistelmäjoukkue Bewe TuusKissa Suomi-sarjaa. Lostedt kuului myös joukkueen kapteenistoon, kunnes hän siirtyi siirtotakajalla ensimmäistä kertaa urallaan Uudenmaan ulkopuolelle Mestis-joukkue Mikkelin Jukureihin. Lostedt voitti kauden päätteeksi Mestiksen-mestaruuden, mutta Tampereen Ilves vei liigakarsinnat kuitenkin otteluvoitoin 4–1. Toukokuussa 2013 hän teki vuoden mittaisen jatkosopimuksen Jukureiden kanssa. Kaudella 2013–2014 Lostedt nousi joukkueen varakapteeniksi ja sijoittui Mestiksen jäähypörssissä viidenneksi 98 minuutillaan. Hän voitti kauden päätteeksi Mestis-hopeaa.
Lostedt ilmoitti syksyllä 2014 lopettavan todennäköisesti aktiiviuransa. Syyksi hän ilmoitti, ettei kahden lapsen isänä enää halua lähteä kovin kauaksi Helsingistä pelaamaan eikä pääkaupunkiseudulla ole juurikaan vapaita pelipaikkoja.
Lostedt pelais urallaan SM-liigassa yhteensä 174 runkosarjaottelua, teki niissä tehopisteet 5+7=12 ja sai 501 jäähyminuuttia. Pudotuspeleissä Lostedt pelasi 33 playoff-ottelua, teki niissä yhden maalin ja keräsi 99 jäähyminuuttia. Hän keräsi Mestiksessä 193 pelaamassaan runkosarjaottelussa 543 jäähyminuuttia, joilla Lostedt oli lopettaessaan sarjan kaikkien aikojen jäähypörssissä viidentenä.
Pelityyli

Vaikka Lostedt oli pelaajana pienikokoinen, hänet tunnettiin hyvin fyysisestä pelityylistään. Lostedtin vahvuuksiin kuuluivat asenne, joukkuepelaaminen, vastustajan ärsyttäminen, kovuus ja puolustaminen. Hän osasi tarvittaessa pelata myös aiemmin vakituisellakin pelipaikallaan puolustajana sekä tapella. Lostedtin heikkouksiin kuuluivat kiekollinen peli ja liike. Hän haki toisinaan yli-innokkaasti kontaktia, joka kostauti tilanteiden ulospelaamisessa sekä jäähyinä.
Perhe

Lostedtilla on kaksi lasta.
OnePlus 5T

| OnePlus 5T |
| --- | --- |

Valmistaja:  OnePlus
Slogan:  A new view
Julkaistu:  16. marraskuuta 2017
Edeltäjä:  OnePlus 5
Seuraaja:  OnePlus 6
Mitat:  156,1 x 75 x 7,3 mm
Paino:  162 g
Näyttö:  6,01 tuumaa 
Näytön kuvatarkkuus:  2 160×1 080 px 
Suoritin:  Qualcomm Snapdragon 835
Grafiikkapiiri:  Adreno 540
Keskusmuisti:  6 tai 8 Gt
Flash-muisti:  64 tai 128 Gt
Takakamera:  20 ja 16 Mpx
Etukamera:  16 Mpx
Musiikkisoitin:  on
Käyttöjärjestelmä:  Android 9.0 
Akku:  3 300 mAh
Tiedonsiirto:  WLAN: 802.11 a/b/g/n/ac  Bluetooth 5.0  NFC 
Liitännät:  3,5 mm kuulokeliitäntä  USB Type-C 1.0
Muistikorttipaikka:  ei ole
Infobox OKNimi-testi OK: 
OnePlus 5T on OnePlussan valmistama älypuhelin, joka on OnePlus 5:n seuraaja.
Julkistus

OnePlus julkaisi OnePlus 5T:n 16. marraskuuta 2017 New Yorkissa järjestetyssä tilaisuudessa.
Ominaisuudet

Puhelin on saatavilla pienemmällä 64 gigatavun tallennustilalla ja kuuden gigatavun RAM-muistilla varustettuna mallina sekä suuremmalla 128 gigatavun tallennustilalla ja kahdeksan gigatavun RAM-muistilla varustettuna mallina. Toisin kuin edeltäjänsä, molemmat versiot  julkaistiin ainoastaan mustana. Puhelimesta julkaistiin myös valkoinen Star Wars -erikoisversio, joka tuli myyntiin 13. joulukuuta 2017 Star Wars: The Last Jedi -elokuvan ensi-illan yhteydessä. Erikoisversion mukana toimitetaan Kylo Ren -suojakotelo sekä puhelimeen esiasennettua Star Wars mediamateriaalia.
Puhelimessa on Qualcomm Snapdragon 835 prosessori ja Adreno 540 grafiikkapiiri. Uutena ominaisuutena puhelimen lukituksen voi avata kasvojentunnistuksella. Myös puhelimen AMOLED-näyttö on nyt 18:9 kuvasuhteinen AMOLED tavallisen 16:9 kuvasuhteen sijaan. Uuden suuremman näytön vuoksi puhelimen sormejälkitunnistin on siirretty takapinnalle.
Jutan voimakirja

| Jutan voimakirja |
| --- | --- |

Kirjailija:  Jutta Gustafsberg, Elina Tanskanen
Kieli:  suomi
Genre:  tietokirjallisuus, hyvinvointi, terveys ja dieetit
Kustantaja:  WSOY
Julkaistu:  2015
Ulkoasu:  sidottu, e-kirja
Sivumäärä:  168
Löydä lisää kirjojaKirjallisuuden teemasivulta
Jutan voimakirja on elokuussa 2015 ilmestynyt elämäntapaopas, jonka Jutta Gustafsberg kirjoitti toimittaja Elina Tanskasen kanssa. Kirjassa käydään läpi Gustafsbergin elämäntarina ja se, miten hän on kohdannut vastoinkäymisiä ja menetyksiä, hoitanut parisuhteensa ja eronsa sekä käsitellyt menestystä. Kirjassa hän kertoo parhaat vinkkinsä henkiseen ja fyysiseen hyvään oloon.
Aiheesta muualla

Ote kirjasta (Arkistoitu – Internet Archive)
Voidfallen

| Voidfallen |
| --- | --- |

Tiedot
Toiminnassa:  2019-
Tyylilaji:  melodinen death metal
Kotipaikka:   Helsinki
Laulukieli:  englanti
Jäsenet:  Lauri Honkola, laulu  Henri Vuorenmaa, kitara  Tommi Kangaskortet, kitara  Lauri Myllylä, basso  Mika Lumijärvi, rummut 
Entiset jäsenet:  Aleksi Tossavainen, kitara 
Levy-yhtiö:  Noble Demon Records
Aiheesta muualla
Kotisivut
Infobox OKNimi-testi OK: 
Voidfallen on vuonna 2019 perustettu melodista death metallia soittava yhtye.
Jäsenet

Lauri Honkola - laulu
Henri Vuorenmaa - kitara
Tommi Kangaskortet - kitara
Lauri Myllylä - basso
Mika Lumijärvi - rummut
Entiset jäsenet

Aleksi Tossavainen - kitara (2019-2022)
Diskografia > Studioalbumit

The Atlas of Spiritual Apocalypse (2021)
The Rituals of Resilience (2025)
Diskografia > EP

The Sinners, the Plague and the Voidfallen (2019)
Aiheesta muualla

/ Voidfallen Facebookissa
Voidfallen Encyclopaedia Metallumissa (englanniksi)
Pyhä lehmä

Liikennettä Mumbaissa.
Mies lehmineen Delhissä.
Lehmä on hindulaisuudessa pyhä eläin, yltäkylläisyyden ja hedelmällisyyden symboli. Useimmat hindut kunnioittavat lehmää matriarkaalisena hahmona ja yhdistävät sen Äiti Maahan. Lehmä ei ole varsinaisesti palvonnan kohde, mutta sitä kohdellaan kunnioittavasti. Naudanlihaa ei syödä ollenkaan.
Ei tiedetä varmasti pidettiinkö lehmää pyhänä jo Veda-kaudella. Tiettävästi tällöin kuitenkin uhrattiin nautoja, jonka jälkeen uhrieläimen liha syötiin. Lehmän kunnioitus johtuu luultavasti sen keskeisestä asemasta tuon ajan ihmisten elinkeinossa. Lehmä tarjosi maitotuotteita ja lantaa pelloille, minkä vuoksi se nähtiin eräänlaisena äitihahmona. Vaikka lehmän pyhyyden alkuperästä ollaan erimielisiä, sitä kunnioittavia mainintoja löytyy kaikkialta hindujen pyhistä teksteistä. Erityisesti Krishnan katsotaan suojelleen lehmiä.
Hinduvaltaisissa valtioissa kuten Intiassa ja Nepalissa lehmän maidolla on edelleen tärkeä osa uskonnollisissa rituaaleissa. Lehmät saavat yleensä kuljeskella vapaina. Niiden maidolla uskotaan olevan puhdistavia vaikutuksia, ja lehmän eri tuotteita – maito, juusto, voi, virtsa ja lanta – käytetään uskonnollisissa seremonioissa. Lehmän virtsaa käytetään myös lääkinnällisiin tarkoituksiin. Lehmää pidetään kaikista lahjoista arvostetuimpana.
Bos-sukuun kuuluvan eläimen tappaminen oli aiemmin laitonta Intiassa ja on sitä edelleen suurimmassa osassa maata, mutta tästä huolimatta Intiassa toimii nykyään useita teurastamoja. Paikoissa, joissa lehmän teurastaminen on kiellettyä, sen vahingoittamisesta tai tappamisesta saattaa seurata vankeustuomio. Laillisia teurastamoja toimii Intiassa noin 3 600, mutta laittomia arvioidaan olevan huomattavasti enemmän (yli miljoona). Teuraseläimiä kohdellaan hyvin julmasti: Ne saatetaan muun muassa pahoinpidellä raajarikoiksi ennen teurastusta, koska terveen nuoren eläimen tappaminen ei ole sallittua. Yritykset laittomien teurastamojen sulkemiseksi ovat olleet epäonnistuneita.
Aiheesta muualla

Wikimedia Commonsissa on kuvia tai muita tiedostoja aiheesta .
Cows in Hinduism (englanniksi)
Hinduism Today: Sacred Cow, Divine Mother – otteita Rigvedasta ja Gandhin ajatuksia (englanniksi)
Cow urine products (Arkistoitu – Internet Archive) (englanniksi)
The International Society for Cow Protection (englanniksi)
Tony Mathews: Rise In Animal Slaughter in India (englanniksi)
Vesivehmaan koulu

Vesivehmaan koulu on kyläkoulu Vesivehmaan kylässä Asikkalassa  Koulu on alakoulu ja se sisältää vuosiluokat 1-6. Koulun vs. rehtorina toimii Ulla Karllson. Koulua laajennettiin vuonna 2023.
Makhonjwavuoret

| Makhonjwavuoret> Barberton Makhonjwa Mountains |
| --- | --- |

Tyyppi:  luontokohde
Kriteerit:  (viii)
Tunnusnumero:  1575
Valintahistoria
Valintavuosi:  2018
 
Makhonjwavuoret on vuoristo Etelä-Afrikan koillisosassa. Siihen kuuluu 40 % Barbertonin vihreäkivivyöhykkeestä, joka on yksi maailman vanhimmista geologisista rakenteista. Siinä on kerroksittain vulkaanisia ja sedimenttikiviä, jotka ovat iältään 3,6–3,25 miljardia vuotta. Muodostumasta saadaan monipuolisesti tietoa ympäristöstä, jossa varhaiset elämänmuodot kehittyivät: pintaolosuhteista, meteoriittien vaikutuksista, vulkaanisesta toiminnasta ja mantereen muodostumisprosesseista.
Kivet ovat peräisin Arkeeisen eonin ajoilta. Alueelta on löydetty kolmen tyyppisiä varhaisia fossiileja. Yksisoluisten kemosyntetisaattoreiden fossiileja löydettiin magmaikivistä valtameren pohjalle jähmettyneen laavan lasimaisista reunoista. Niiden ikä on noin 3,47 miljardia vuotta. Merkkejä samanlaisista kemofiilisistä bakteereista, jotka metaboloivat ja syövät tällaista magmakiveä kaukana auringonvalosta, on runsaasti nykyisissä syvissä valtamerissä. Fossiilisia mikrobeja on löydetty myös hydrotermisistä kerroksista, kuten  geysireistä ja niiden ympäristöstä, esimerkiksi Yellowstonen kansallispuistosta. Nuorimmat fossiilit on löydetty 3,2 miljardia vuotta vanhoista sedimenttikivistä. On pidetty todennäköisenä että nämä mikrobit käyttivät auringonvaloa energiana. On myös mahdollista, että ne voivat olla yksisoluisia aitotumaisia organismeja, joiden ydin oli kalvon sisällä. Jos tämä tulkinta on oikea, bakteerien ja aitotumaisten kehityslinjat erosivat toisistaan 300 miljoonan vuoden jaksolla, joka ajoittuu magneettisten/hydrotermisten bakteerien ja Makhonjwa-vuorten uusien löydösten välillä.
1800-luvun lopulla alueelta läydettiin kultaa.
Alueen kasvillisuuden monimuotoisuus on suurta, sieltä on tavattu lähes 2200 kasvilajia, joista monet ovat kotoperäisiä. Koristekasvina laajalle levinneet Gerbera jamesonii ja rusobauhinia (Bauhinia galpinii) ovat kotoisin Barbertonin vihreäkivialueelta.